作者:長孫佐輔
標題:山行書事
內容:日落風bk々，驅車行遠郊。中心有所悲，古墓穿黃茅。茅中狐兔窠，四面烏鳶巢。鬼火時獨出，人煙不相交。行行近破村，一徑欹還坳。迎霜聽蟋蟀，向月看蠨蛸。翁喜客來至，客業羞廚庖。濁醪誇潑蟻，時果仍新苞。相勸對寒燈，呼兒爇枯梢。性樸頗近古，其言無鬥筲。憂歡世上並，歲月途中拋。誰知問津客，空作揚雄嘲。